CELEX: C2005/057/16
Language: et
Date: 2005-03-05 00:00:00
Title: Euroopa Kohtu (teine koda) 20. jaanuari 2005. aasta otsus kohtuasjas C-296/03 (Conseil d'État' eelotsusetaotlus): Glaxosmithkline SA versus Belgia riik (Direktiiv 89/105/EMÜ — Inimtervishoius kasutatavad ravimid — Taotlus ravimi kandmiseks positiivsesse loetellu — Vastamistähtaja olemus — Kohustav iseloom — Tähtaja ületamise tagajärjed keeldumisotsuse tühistamise korral)

5.3.2005   
            
            
               ET
            
            
               Euroopa Liidu Teataja
            
            
               C 57/9
            
         
      EUROOPA KOHTU
   
   (teine koda)
   20. jaanuari 2005. aasta otsus
   kohtuasjas C-296/03 (Conseil d'État' eelotsusetaotlus): Glaxosmithkline SA versus Belgia riik (1)
   
   (Direktiiv 89/105/EMÜ - Inimtervishoius kasutatavad ravimid - Taotlus ravimi kandmiseks positiivsesse loetellu - Vastamistähtaja olemus - Kohustav iseloom - Tähtaja ületamise tagajärjed keeldumisotsuse tühistamise korral)
   (2005/C 57/16)
   Kohtumenetluse keel: prantsuse
   Kohtuasjas C-296/03, mille esemeks on Euroopa Kohtule EÜ artikli 234 alusel Conseil d'État' (Belgia) 27. juuni 2003. aasta otsusega esitatud eelotsusetaotlus, mis saabus Euroopa Kohtusse 8. juulil 2003, nimetatud kohtus pooleliolevas asjas järgmiste poolte vahel: Glaxosmithkline SA v. Belgia riik, tegi Euroopa Kohus (teine koda), koosseisus: koja esimees C. W. A. Timmermans ja kohtunikud R. Silva de Lapuerta (ettekandja), C. Gulmann, P. Kūris ja G. Arestis; kohtujurist A. Tizzano, kohtusekretär vanemametnik M. Múgica Arzamendi, 20. jaanuaril 2005 otsuse, mille resolutiivosa on järgmine:
   
               1.
            
            
               Nõukogu 21. detsembri 1988. aasta direktiivi 89/105/EMÜ, mis käsitleb inimtervishoius kasutatavate ravimite hinnakujundust reguleerivate meetmete läbipaistvust ja nende hõlmamist siseriiklike tervisekindlustussüsteemidega, artikli 6 punkti 1 esimeses lõigus sätestatud tähtaeg on kohustav tähtaeg, mida siseriiklikud asutused ei tohi ületada.
            
         
               2.
            
            
               Liikmesriigid on kohustatud kindlaks määrama, kas direktiivi 89/105/EMÜ artikli 6 punkti 1 esimeses lõigus sätestatud tähtaja ületamine välistab selle, et pädevad asutused võtavad formaalselt vastu uue otsuse, kui kohus on varasema otsuse tühistanud, pidades silmas, et sellist võimalust saab kasutada üksnes mõistliku aja jooksul, mis mingil juhul ei tohi ületada nimetatud artiklis ette nähtud tähtaega.
            
         
      (1)  ELT C 213, 6.9.2003.